﻿SPECTACOLUL ÎNTRE RIGOARE ȘI INSTINCT STUDII Rigoare şi instinct în munca actorului Monica BROOS Rezumat: Aceasta este o reflecţie personală asupra necesităţilor şi dificultăţilor cu care un actor s-ar putea confrunta în munca lui (ei), privind detaşarea de propria personalitate, în căutarea unui personaj credibil, a unei psihologii create şi plauzibile, diferită de a sa proprie Se referă de asemenea la metode bine cunoscute propuse de oameni de teatru celebri, fiind, mai mult decât orice, o încercare de a deschide o posibilă discuţie Are, în fond, şi intenţia de a dizolva câteva prejudecăţi sau poziţii radicale, aducând într-o lumină nouă idei şi separări marcate de timp care nu mai par să funcţioneze Relaţia dintre rigoare şi instinct e privită dintr- un punct de vedere personal, format prin confruntarea practică, reală, cu crearea unui caracter, a unui personaj Se bazează pe ani de experienţă actoricească, jucând în diferite limbi şi lucrând cu diferite metode, dar e şi reflecţia unei spectatoare pasionate şi a unei cititoare de cărţi de şi despre teatru Cuvinte cheie: adevăr, credibilitate, psihic, fizic, memorie, individualitate creativă Avem şi rigori sau doar instincte? Laura BILIC Rezumat: Tinerii artişti de teatru îşi câştigă azi tot mai mult autonomia faţă de modelele instituţionalizate Artistul anilor 2000 este adesea autodidact, trebuie să dobândească iscusinţa de organizator, să îşi formeze o gândire îndreptată spre proiect, nu poate rămâne ancorat numai în scrisul său În zilele noastre dramaturgia se inspiră din „Actualitatea” timpului, dar excesul de actual este, uneori, dăunător în teatru (spectacolul Roşia Montana pe linie fizică şi politică, realizat la Teatrul Maghiar de Stat din Cluj, în colaborare cu dramAcum, text semnat de Peca Ştefan, regia: Gianina Cărbunariu, Andreea Vălean şi Radu Apostol; Stadiu mediu de degradare spectacol realizat la „Teatru Fix” din Iaşi, text de Peca Ştefan, regia: Ovidiu Caiţă) Teatrul şi dramaturgia actuală, renunţând din ce în ce mai mult la „rigoarea” misterului, îşi va dezvălui oare „instinctele”? Cuvinte cheiei: actual, actualitate, manifest, mister Teatrul la frontieră Dialogul dintre arte în formele spectaculare contemporane Ioana PETCU Rezumat: Revoluționare sau nu, dar cu certitudine având un efect intens și de lungă durată, ideile novatoare de la începutul secolului XX în domeniul artistic au însemnat foarte mult și pentru imaginea actuală a teatrului Redescoperirea Orientului, dialogul cu alte continente, apoi apetența pentru experimental, explozia tuturor „-ismelor” din avangarda europeană sunt tot atâtea motive pentru care scena să sfărâme barierele, să caute un nou tip de actor și, până la urmă, să se definească altfel Noile teorii au produs conștientizarea fructuoasei întâlniri dintre arte: compoziție muzicală, coregrafie, artă plastică Odată cu explozia logistică, cu „adopția” artiștilor europeni în galeriile și pe scenele Statelor Unite ale Americii, odată cu apariția centrelor internaționale de cercetare teatrală, a laboratoarelor și atelierelor, adevărate creuzete de idei în care tehnicile și tendințele se regăsesc împreună, așadar în acest întreg efervescent, teatrul depășește tiparul clasic și intră într-o zonă a heteroclitului, devenind, nu de puține ori, un „element” într-un ansamblu de semne și funcționând numai în acestă formație Astăzi, artiștii nu mai au o singură orientare și pe lângă pregătirea de bază explorează domenii conexe Teatrul se transformă Așa se face că Marina Abramović lucrează cu Robert Wilson, Jan Fabre nu e doar artist plastic, dar și scenarist sau regizor, Jan Lauwers e pregătit în artă plastică, însă s-a dedicat de mulți ani teatrului, iar exemplele ar putea continua Cuvinte cheie: performance, transdisciplinaritate, hiper-ecran, Jan Fabre, Romeo Castellucci, Katie Mitchell Dans contemporan, Non-danse, Nouvelle-dance Alba Simina STANCIU Rezumat: Două curente care se completează reciproc, apărute în ultimele decade pe scena coregrafiei contemporane franceze, sunt Non-danse şi Nouvelle-dance, atitudini contestatoare faţă de tradiţionalismul dansului Aceste mişcări sunt un produs al mai multor direcţii de gândire, din care cea mai importantă este reforma americanului Merce Cunningham, şi influenţa acestuia pe teritoriul artistic francez începând cu anii ‘70 Alte surse care contribuie la consolidarea acestor curente vin din direcţia tradiţiei franceze a artei mimului (Marcel Marceau, Étienne Decroux, Jacques Lecoq) şi germanul tantztheater Regizorii coregrafi combină aceste tendinţe, reformulările corpului în spaţiul scenic cu artele vizuale Apar nume noi ca Marin Maguy, Jean Claude Gallotta, Boris Charmatz care creează combinaţii stranii şi provocatoare între corp şi spectacolul multimedia Cuvinte cheie: coregrafie contemporană, spectacol multi-media, artă conceptuală, gest, pantomimă, clovn, mişcare scenică, artă abstractă Spațiul textual și spațiul scenic în La nuit juste avant les forêts de B M Koltès Diana NECHIT Rezumat: Articolul de față încearcă o interpretare din perspectivă textuală a dublei ipostaze a spațiului teatral: spațiul reprezentării și spațiul povestirii, într-un text de referință a dramaturgiei kolteziene, și anume Noaptea de dinaintea pădurilor La baza alegerii dramaturgului și a corpusului textual a stat o tentativă de soluționare, de nuanțare a acestor concepte teoretice, pe un text teatral scris mai degrabă pentru a fi citit decât reprezentat Analiza se articulează pe trei nivele de interpretare: o pe rspectivă istorică, teoretică a evoluției formelor și tehnicilor teatrale, precum și continua pendulare între supremația textuală și cea spectaculară; o a doua perspectivă care urmărește funcționarea spațiului dramatic, mai precis, a indicilor spațialității la nivelul reprezentației, sau a textului de reprezentat – didascaliile spațiale și o ultimă perspectivă ce vizează modalitățile textuale de conturare a spațiului povestirii Pornind de la analiza spațială, am abordat și o definire a personajului koltezian, a instanței narative care își adresează monologul într-un spațiu emblematic pentru dramaturgia kolteziană: orașul tentacular și angoasant care își terorizează ocupanții Personajul este perceput ca un marginalizat, un străin ce rătăcește în noaptea urbană Cuvinte cheie: Koltès, spațiu, reprezentație, text, urban Creatorul între coloratura individualǎ şi ţesǎtura scenicǎ Tamara CONSTANTINESCU Rezumat: Punerea în scenǎ a unui clasic este şi o întâlnire a prezentului cu personaje şi conduite fictive, imaginate deja Regia presupune acea interpretare personalǎ sugeratǎ de text, coordonarea elementelor spectacolului fiind dictatǎ de o esteticǎ particularǎ a regizorului, ce devine treptat un artist cu un anume stil de expresie Sarcina lui este de a remodela continuu opera dramaticǎ, în acord cu dinamismul social, transformându-se într-un inventator de legi scenice originale Efortul creatorilor de a pǎstra marele trecut teatral, marile texte s-a împletit şi cu acela al unei permanante reveniri, redescoperiri şi regândiri a lui Cehov Practica scenei a întǎrit ideea potrivit cǎreia numai o piesă proastă se poate pune într-un singur fel, pe când o piesă bună se pretează la fel de fel de interpretări Este şi cazul piesei Livada de vişini de A P Cehov Unul dintre spectacolele memorabile cu acest text îşi afla începutul la 6 februarie 1985, când regizorul György Harag venea la Teatrul Național din Târgu Mureş, pentru a pune piatra de temelie a ultimei sale montǎri (nu avea cum sǎ o ştie atunci!) În iulie 1985, aflat în Romania pentru câteva zile, Lucian Pintilie vizioneazǎ spectacolul lui Harag pe care îl apreciazǎ ca „absolut extraordinar” Ceva mai târziu Pintilie, în Livada de vişini montatǎ la Arena Stage, Washington (1988), îşi demonstreazǎ (pentru a câta oarǎ?) mǎsura inconfundabilului sǎu stil, propria sa manierǎ încǎrcatǎ de mister, de a aduce din trecut piesele clasice, fǎcându-le sǎ parǎ creaţii de ultimǎ orǎ Cuvinte cheie: Cehov, Livada de vişini, Giorgio Strehler, György Harag, Lucian Pintilie Complexitatea spectacolului teatral Irina DABIJA, Elena CIORTESCU Rezumat: Spectacolul teatral este unul dintre cele mai complexe acte culturale, fiind o împletire a mai multor arte individuale, precum poezia, dansul, pantomima, pictura şi muzica, ce presupune prezenţa actorilor şi a unui public spectator şi se bazează pe o acţiune ce are loc în timp real Complexitatea sa presupune prezenţa autenticităţii şi a creativităţii în proiectarea şi realizarea lui, deoarece fără acestea nu ar mai exista diversitate şi varietate Creativitatea apelează şi se bazează, într- o oarecare măsură, pe partea instinctuală ce există în fiecare individ uman, iar rigoarea ţine de partea de reguli scrise şi nescrise, de educaţia şi instrucţia dobândite de-a lungul vieţii prin studiu, experienţă, tradiţii, apartenenţa la o naţiune, cultură, religie, pătură socială Autenticitatea rezultă din unicitatea spectacolului teatral, din singularitatea sa datorită faptului că nici o reprezentaţie nu va fi identică uneia anterioare sau posterioare Cuvinte cheie: autenticitate, complexitate, creativitate Simbol și metamorfoză în artele vizuale Mihai–Cosmin IAȚEȘEN Rezumat: Forma elaborată al cărei conținut este structurat prin mit și simbol va dăinui în contextul dinamic al evoluției determinate de ansamblul Spațiu-Timp Cercetarea efectuată a dezvăluit la nivel cultural existența multitudinii simbolurilor în creațiile artistice care au evoluat prin intermediul metamorfozarea formei În timpul seminariilor din atelier - spațiul reprezentării artistice - dimensiunile și natura spectaculoasă a expresiei vizuale sunt menite să întărească implementarea concluziilor la care am ajuns, asupra conceptului formei metamorfozate tridimensional Dintre obiectivele preliminare ale cercetării mele cu privire la forma metamorfozată în artele vizuale, reținem: observarea detaliată a câtorva aspecte asociate cu metamorfoza vizuală a unor elemente de expresivitate din secolul al XIX-lea și începutul secolului XX; analiza interdisciplinară și transdisciplinară detaliată a expresiei vizuale, a contextului spațial și temporal în care este metamorfozată de creatori și a conceptului de decor/fundal; comparația transgresivă a schimbării etaloanelor estetice și stilistice, începând de la structurarea fundamentală a unor elemente de morfologie, care aparțin arhetipurilor formei; evidențierea rolului și importanței mitului în construcția formei simbolice; aprecierea valorii simbolului în transmiterea mesajului vizual, prin importanța emblematică a formei într-un anumit context spațial și temporal; cercetarea unor reciprocități despre metamorfoza ca proces bivalent specific, stabilit de stimulul mișcare; abordări ample ale metamorfozelor vizuale ale formei în creațiile unor reprezentanți ai mișcărilor artistice din prima jumătate a secolului XX; implementarea adecvată și readaptarea, prin propria mea interpretare, a câtorva concepte sculpturale consacrate în sfera creației personale Am dezvoltat platforma subiectului de cercetare printr-o relație cu câteva etaloane din istoria artei pe care le-am considerat relevante pentru această temă Călătoria în spațiile ancestrale ale câtorva civilizații dispărute aduc în discuție subiecte care au legătură cu miturile, arhetipurile și simbolurile, acestea constituind o bază pe care creatorii au dezvoltat formele metamorfozate ale celor mai frapante expresivități vizuale din lumea culturală În artele vizuale, metamorfoza implică un proces complex Conceptul de manifest s-a corelat cu perspectiva suprarealistă a platformelor limbajului, operând într-o manieră adaptată discursului artei vizuale: știința de a reda figura umană, peisajul, curiozitățile anatomice ale unui animal sau detaliile unei clădiri; transformarea unei forme într-o altă formă; transformarea personalității artistului, care este determinantă în procesul creației; implicarea spațialității și temporalității; reluarea conceptelor cristalizate în operele artiștilor consacrați, corelate cu datele stilistice ale contextului istoric contemporan, prin funcționalitate și motivație estetică; caracterul simbolic, arhetipal și ludic al întregului, care este menit să dea o valoare atemporală creației prin studierea amănunțită a fabulosului ancestral și al imaginarului, ca efect al primitivismului din secolul XX; valorizarea mitologiei și legendelor, surse originare pentru diversificarea temelor și amplificarea forței expresive în construirea mesajului vizual; cercetarea expresionismului la limita dintre abstract si figurativ (cu deformări accentuate), prin accentuarea luminii asupra motivului sau asupra celulei generatorare care a devenit formă metamorfozată Importanța remarcabilă a sculpturii care a reînnoit mijloacele de expresie în secolul XX, este un rezultat al acestor posibilități multiple ale expresiei, date de metamorfoza formei în spațiu Cuvinte cheie: formă; metamorfoză; simbol; sculptură; spațiu Start cercetare@UAGE Narativitatea în teatru Adrian BULIGA Rezumat: Narativitatea este importantă în arta scenică și în recital; fie că merge pe varianta verbalității, fie că abordează modalitatea non-verbală, spectacolul este o poveste, iar actorul de recital spune o poveste Există opinia care susţine că o poveste, pentru a fi captivantă, trebuie să nască imagini mentale Dacă în ultimul timp spectacolul de recital a luat o atât de mare amploare pe scena lumii, aceasta poate se datorează și faptului că omul modern simte chemarea trăirilor esențiale, departe de orice bufonerii și virtualități Teatrul nu poate face excepţie de la acest val și este nevoit să îşi însuşească acest limbaj specific, deoarece nu este suficientă exprimarea în imagini disparate Profesioniştii naraţiunii în imagini au conceput un set de propuneri ca linii de orientare spre o mai bună comunicare a unui mesaj Pornind de la conceptul scriptic, actorul sau regizorul dezvoltă universul personajelor, dând naştere unei lumi scenice cu reguli proprii şi relaţii cauzale Lumina, în spectacol, are nevoie de cursivitate, de fluenţă, de mister Prin lumină, creatorul nu trebuie doar să dezvăluie, ci mai degrabă să ştie ce şi cum să ascundă Spaţiul teatral devine, astfel, o lume cu reguli proprii (grafice, compoziţionale, mecanice); putem elabora spaţii şi ritmuri spaţiale prin intermediul surselor de lumină Pariul suprem e abilitatea de a imprima luminii statutul de personaj Cuvinte cheie: narativitate, recital, lumina, spaţiu TEATRUL DINCOLO DE SCENĂ Premisele apariției Teatrului Educațional în Marea Britanie (1930-1940) Mirela NISTOR Rezumat: Pentru a se adapta necesităților omului modern, teatrul a spart, începând cu secolul XX, toate graniţele: a depăşit de mult timp perimetrul scenic, a migrat spre alte domenii artistice și a dat naştere la noi tipuri de artă Conceptul de Teatru educațional a apărut în Marea Britanie în anul 1960 dar premisele apariției sale se pot identifica încă de la sfârșitul secolului XX când Henrik Ibsen și George Bernard Shaw au readus în discuție componenta educativă a genului teatral Însă Teatrul educațional își datorează în cea mai mare măsura existența, pedagogiei revoluționare a Teatrului politic care a luat ființă începând cu anii `30 Adepți ai acestei forme teatrale, Erwin Piscator și Berthold Brecht au considerat ca teatrul nu poate și nu trebuie să existe doar ca o formă de divertisment superficială, ci el trebuie să îndeplinească o importantă misiune social-educativă Cuvinte cheie:,,Teatru educațional”, ,,Teatru politic”, ,,Agitprop”, ,,Erwin Piscator”, ,,Bertolt Brecht”, ,,Anthony Jackson” ÎNTÂLNIRI INTERVIURI Un interviu neterminat cu artistul Nic Ularu Ioana PETCU Rezumat: Pe o insulă acoperită de copaci, în centrul Iașului, dar ascunsă de blocurile de pe strada Cuza Vodă, ne-am întâlnit cu un om „proaspăt” ieșit din repetiție de la Teatrul Național, dar care a avut grația de a ne răspunde afirmativ la invitația de a rămâne un ceas sau două într-un dialog cu revista „Colocvii teatrale” Despre teatru, film, arte vizuale sau dramaturgie am vorbit cu Nic Ularu, topind clipele pe reportofon și în carafele cu limonadă Convorbirea noastră – plăpândă întrețesere de idei – a încercat să portretizeze un artist entre deux (continents) sau entre plusieurs (passions), care practică actul scenic ori pe cel literar ca pe un sport solicitant, ca pe o poezie mlădioasă Cuvinte cheiei: dialog intercontinental, premiul Obi, Hieronymus, Teatrul Național Iași, scenografie, pluridisciplinaritate „Jocul… esenţial în viaţă!” Irina SCUTARIU Rezumat: Vă propun să faceți cunoștință cu doamna Mihaela Bețiu, actriță, lector universitar doctor la Catedra de Arta Actorului de la Universitatea Națională de Artă Teatrală și Cinematografică „I L Caragiale” București (UNATC) unde deține și funcția de Director al Departamentului de Cercetare și redactor coordonator al revistei CONCEPT și nu numai În anul 2011-2012 este prodecan al Facultății de Teatru Dar ar mai fi multe de adăugat În anul 2008 își susține teza de Doctorat cu titlul „Actorul şi performanţa între normă şi abatere”, coordonator ştiinţific prof univ dr Adriana Marina Popovici, lucrare care nu a văzut încă lumina tiparului, datorită grabei autoarei de a trece la proiecte noi Cert este faptul că intră în colectivul de profesori ai UNATC-lui în anul 2000 și profesează cu entuziasm pedagogia teatrală la clasa coordonată de profesorul Adrian Titieni Cuvinte cheie: arta actorului, revista CONCEPT, proces de învățare Propuneri de mise-en-scène pe texte de Shakespeare, Molière, Beckett Experiența iLO Adrian BULIGA Rezumat: Am ales trei nume incontestabil clasice ale teatrului european din mai multe rațiuni: întâlnire dintre textul clasic cu noile tehnologii din teatru este una dintre mizele cele mai mari; în fața experimentelor celor mai inedite, ne-am propus să urmărim ce rămâne și ce se pierde din remake-ul acestor texte Investigarea funcțiilor imaginii în raport cu textul a fost un alt subiect pe care ne-am axat Câteva idei importante s-au desprins din aceste exerciţii: simplitatea ajută mult în proiecțiile multimedia, o propunere prea complicată poate îngreuna punerea in scena, făcând să nu ne mai atingem scopurile inițiale Cu cât contrastele în light design sunt mai puternice, cu atât dramatismul cadrului crește O atitudine deschisă în fața noutăților este importantă pentru designer și pentru artist, altfel riscăm să nu mai înaintăm în creațiile noastre ori să ne autocopiem cu bună știință Chiar dacă sunt marionete sau simple proiecții, personajele păstrează trăsăturile majore ce vin din analiza textului de bază Aceasta se poate realiza cu ajutorul culorilor, tonurilor pe care reflectoarele le schimbă și prin formele pe care acestea le proiectează Acelorași fragmente de text le-am putea găsi peste ceva timp și alte soluții care să mențină stilul în care a fost scris fragmentul și care să poată trezi impresii în spectator Tocmai datorită acestei versatilități pe care regia de teatru ne-o oferă, textele nu vor obosi niciodată Cuvinte cheie: experiment, imagine, light design, proiecţie PAGINI DIN STAGIUNE Gong 2014 Anca Doina CIOBOTARU Rezumat: O nouă generație își caută identitatea și Școala Ieșeană de Teatru se definește prin tot ceea ce ea împlinește, amestecând, cu neliniște, instinctul creator și rigoarea Spectacolele lor te obligă te trezești, să îi admiri, dincolo de stângăcii și orgolii, să îi prețuiești și să speri că vor avea suficientă putere de a trăi sub semnul Artei Spectacolului Minodora Lungu a decis să își înfrunte spaimele, să se caute și să își definească identitatea creatoare printr-un exercițiu regizoral provocator Noapte bună Alice are menirea de a prinde spectatorul într-o plasă de imagini metaforice și de a-l trezi și a-l obliga să accepte realitatea riscantului balans între lumini și umbre pe care îl practicăm în adâncul conștiinței noastre Din Tăcere! un tânăr păpușar vrea să își facă propriul drum Da, promoția 2014, specializarea „Artele spectacolului”, e plină de surprize; mi-e greu să aleg și alegerea e una subiectivă Mă las prinsă de Tăcere Iulian Lungu, dinamic, efervescent, rebel și nonconformist ne dezvăluie latura lui sensibilă - fără cuvinte, într-un discurs al gesturilor emoționante Marionetistul și marioneta au pornit în lume, într- un one–man-show marcat de ritmul vibrant al nerostitului, și vin să ne spună o poveste despre iubire, artă și singurătate Totul se întâmplă la vedere, fără secrete Cuvinte cheie: teatru dans, marionetă, sincretism Licenţă şi masterate Emil COŞERU Rezumat: Susţinerea disertaţiei de masterat 2013-2014, sesiunea de vară, a decurs normal, după părerea mea, cel căruia i-a revenit misiunea de a o duce la bun sfârşit Să o numim o etapă de promovare a viitorilor actori, dornici de specializare în contextul prevederilor U E -3x2x3 Se impune acum, la sfârşit de drum, a discuta despre noţiunea de masterat în artele spectacolului E un parcurs de doi ani, conform normelor în vigoare Cum îl putem „acoperi”? E o problemă care ne preocupă pe toţi Cuvinte cheie: examen, arta actorului, recital Râzi, Paiaţă! Un „spectacol-suflet” despre sine, despre viaţă, dar mai ales despre o profesie, o pasiune, o patimă Anca CIOFU Rezumat: Titlul spectacolului este o sintagmă dragă autoarei de mult timp, pentru că reuşeşte să sintetizeze în două cuvinte un aspect important al profesiei noastre: indiferent de stare, de circumstanţe, de câtă tristeţe sau melancolie poartă în suflet, pe scenă artistul trebuie să se bucure, să joace şi să se joace, să râdă! Împletind cele trei modalităţi de expresie pe care le stăpâneşte cu dibăcie: arta actorului, teatrul de umbre şi marioneta, Ilinca Istrate reuşeşte, în momente de pură poezie, să vorbească despre multiplele valenţe pe care le poate avea relaţia (intimă, aş îndrăzni să afirm) dintre păpuşă şi păpuşar, dintre mânuitor şi cel (care se lasă) mânuit Cuvinte cheie: Ilinca Istrate, Râzi, Paiaţă!, one-woman-show, teatru de marionete Cu marionetele nu-i de joacă O rază de soare de Al T Popescu Anca CIOFU Rezumat: Autoarele recitalului au optat, ca spaţiu de joc pentru marionetele cu fire scurte, la clasicul paravan, imaginând pivniţa unei familii de artişti Textul bine scris capătă substanţă prin punctările muzicale excelent alese şi prin mişcarea şi acţiunea ţesută din atitudini expresive ale marionetelor Decorul cu cărămizile în relief din loc în loc, fereastra care funcţionează ca ecran pentru umbre (la momentul apariţiei pisicii fioroase) nu fac decât să întregească atmosfera specială a spectacolui, îmbrăcat de lumina caldă, intimă a unui singur reflector Cuvinte cheie: O rază de soare, Al T Popescu, recital cu marionete De la romanul lui Cervantes la spectacolul păpușăresc Ultimul Don Quijote Aurelian BĂLĂIȚĂ Rezumat: Pornind de la romanul Iscusitul hidalgo Don Quijote de la Mancha scris de Miguel de Cervantes, am realizat spectacolul păpușăresc Ultimul Don Quijote Am păstrat trăsăturile definitorii ale personajelor, scoţându-le din peisajul iberic şi punându-le în felurite situaţii din zilele noastre, într-un drum imaginar în jurul lumii Noile peripeţii sunt puse în scenă prin combinarea mai multor tehnici ale teatrului de animaţie, între care mijloacele teatrului de umbre, mai puţin cunoscute, au ponderea principală Construcția imaginii scenice s-a realizat prin utilizarea mai multor surse de lumină, de o parte și de alta a ecranului, între care cea a unui retroproiector Acesta oferă o varietate de posibilitati Jocul proporțiilor, culorile de fundal și de detaliu compun, împreună cu dinamica scenică, țesătura dramatică Tehnica necesită atat studiul procedeelor de transpunere scenică teatrală cât și a unor tehnici cinematografice Cele patru actriţe care alcătuiesc o distribuţie omogenă, de echipă, sunt puse în faţa unui exerciţiu de expresivitate scenică nonverbală, în dorinţa de dobândire a măiestriei în arta teatrului de animație Cuvinte-cheie: Cervantes, Don Quijote, Teatru de umbre, Păpuși, Teatru de animație RECENZII Lecturi obligatorii în colecţia Yorick Alexandra-Ioana CANTEMIR Rezumat: Orice reeditare a unei lucrări propune un proces de reevaluare, atât a materialului scris, cât şi a ecourilor pe care acesta le trezeşte în conştiinţa cititorului Reîntâlnirea cu un text care provoacă prin refuzul de a da răspunsuri definitive şi general-valabile, creând, în schimb, nevoia de a (îţi) pune mereu noi întrebări, şi-ar pierde din semnificaţie în momentul instalării senzaţiei că sensurile scrierii sunt deja cunoscute şi stăpânite Stanislavski, Grotowski şi Brook sunt uniţi de imboldul de a căuta şi neputinţa de a se mulţumi cu răspunsurile găsite Primul contact cu textele în care ei îşi expun sistemele de gândire asupra teatrului se datorează listelor de lecturi obligatorii ale oricărui institut de artă – reluarea lor este cu adevărat necesară Identitatea dansului teatral Ligia GROZDAN, Elena SAULEA Rezumat: Propunându-şi optimizarea condiţiei profesionale a viitorului actor prin Dans, se analizează relaţia dintre dans şi corporalitate, expresivitatea corporală în teatrul ritualic, pornind de la teatrul Antichităţii şi ajungând la Artaud, Grotowsky şi Barba Se urmăresc cele mai importante momente din pedagogia teatrului modern, de la Stanislavski şi Craig la Dalcroze şi R Wilson, cu accent pe Biomecanica teatrală a lui Meyerhold Cuvinte cheie: dans, limbaj non-verbal, biomecanică  Elina Saulea este Profesor universitar doctor la UNATC, București Ligia Grozdan este lector universitar doctor la Facultatea de Teatru, UAGE, Iași 